RESOLUCIÓN do 20 de febreiro de 2007 pola que se convocan unhas xornadas sobre delincuencia organizada e branqueo de capitais.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 02/03/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dunhas xornadas sobre delincuencia organizada e branqueo de capitais, que deberán desenvolverse conforme as seguintes bases:
Obxectivos.
-Coñecer a situación actual e a incidencia no marco legal da delincuencia organizada en España e da problemática asociada ao branqueo de capitais.
-Ver como se combate desde os corpos de seguridade a actuación destas bandas, o branqueo de capitais, e coñecer a actuación das axencias do Estado tanto xudiciais e policiais como de Facenda e das institucións do mercado financeiro.
Destinatarios.
Membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan nestas xornadas é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 20 de marzo, ás 14.00 horas.
3. As instancias deberán enviarse á sede da Academia Galega de Seguridade Pública: avenida da Cultura, s/n, 36680 A Estrada (fax: 986 59 00 28), ou ben poden entregarse en calquera dos lugares
previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
As xornadas desenvolveranse durante os días 22 e 23 de marzo. O día 22 en xornada de mañá (9.30 a 14.00 h.) e tarde (16.00 a 20.00 h.); e o día 23 só en xornada de mañá (9.30 a 14.00 h.).
Contido.
-Situación actual da delincuencia organizada en España.
-Inmigración ilegal, prostitución e branqueo de capitais.
-O branqueo de capitais: incidencia na operativa bancaria.
-Delincuencia organizada e branqueo de capitais relacionados con bandas do este europeo.
-A delincuencia organizada a través de internet: problemática específica.
-O branqueo de capitais tipificación e tratamento penal.
-O papel da Facenda Pública na persecución do branqueo de capitais.
-Delincuencia organizada e branqueo de capitais.
Relación de admitidos.
A relación de admitidos farase publica o día 21 de marzo a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Lugar.
As xornadas desenvolveranse na sede da Academia Galega de Seguridade Pública.
Certificado de asistencia.
Ao remate das xornadas entregaráselle un certificado de asistencia a aquelas persoas que acrediten a súa participación continuada nelas.
Modificacións.
A Academia Galega de Seguridade Pública poderá modificar o desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 20 de febreiro de 2007.
Carlos Suárez-Mira Rodríguez
Director xeral da Academia Galega
de Seguridade Pública